Junior børnerygsæk
Junior fra Deuter er en flot og robust rygsæk til børn fra ca. 5 år og opefter. Med et rumfang på 18 liter er der god plads til mad og skiftetøj.
Junior har et komfortabelt Airstripes rygsystem, som indbefatter en polstret rygplade med ventilation og et par rigtig gode, justerbare seler med brystrem. Sidstnævnte er en lille, men meget vigtig ting, som i høj grad er med til at få rygsækken til at sidde godt. Og godt betyder i denne sammenhæng højt oppe på ryggen og så tæt på kroppen som muligt.
Brystremmen holder bæreselerne på plads, så de ikke glider for langt ud på skuldrene, så når brystremmen er spændt og strammet til, og bæreselerne også er justeret tilpas, sidder Junior som klæbet til kroppen, så den ikke hænger og dingler og ødelægger balancen for barnet.
På ydersiden er der to lommer med lynlås, to sidelommer i net samt refleks, og låget lukkes med børnevenlige spænder. Indvendig er der et navneskilt.
Til børn fra ca. 5 år
Airstripes rygsystem
Polstrede seler med brystrem
Frontlommer med lynlås
Børnevenlige spænder
1151601549